title: A Tanács (KKBP) 2017/2214 határozata (2017. november 30.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról

text:
               1.12.2017

               HU

               Az Európai Unió Hivatalos Lapja

               L 316/20

         A TANÁCS (KKBP) 2017/2214 HATÁROZATA
   (2017. november 30.)
   az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. július 31-én elfogadta a 2014/512/KKBP határozatot (1).

               (2)

               A Tanács úgy ítéli meg, hogy nem indokolt, hogy a 2014/512/KKBP határozatban szereplő korlátozó intézkedések érintsék az európai űripar területét.

               (3)

               A Tanács 2015. október 1-jén elfogadta a (KKBP) 2015/1764 határozatot (2). Az említett határozat eltéréseket vezetett be az Európai Unió közös katonai listáján (3) szereplő azon speciális pirotechnikai eszközökkel kapcsolatos bizonyos műveletekre vonatkozóan, amelyek a tagállami vagy valamely tagállamban letelepedett kilövőközpontok által indított hordozórakétákban való használat céljára szükségesek, vagy az Unió, annak tagállamai vagy az Európai Űrügynökség űrprogramjainak részét képező kilövésekhez való használat céljára szükségesek, vagy a valamely tagállamban letelepedett műholdgyártók műholdjainak üzemanyag-ellátása céljából szükségesek.

               (4)

               A Tanács úgy véli, hogy engedélyezni kell az ExoMars 2020 misszió keretében az ExoMars szállítóegységhez és az ExoMars leszállóegységhez szükséges, az Európai Unió közös katonai listáján szereplő hidrazinnal kapcsolatos bizonyos műveleteket.

               (5)

               A 2014/512/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/512/KKBP határozat 2. cikke a következőképpen módosul:

               1.

               a következő bekezdés kerül beillesztésre:
               „(5a)   Az (1) és a (3) bekezdésben foglalt tilalmak az alábbi feltételek mellett nem alkalmazandók a hidrazin (CAS 302-01-2) legalább 70 %-os koncentrációjának az ExoMars 2020 misszió keretében az ExoMars leszállóegység tesztelése és repülése, valamint az ExoMars szállítóegység repülése vonatkozásában történő eladására, szolgáltatására, átadására, kivitelére, behozatalára, beszerzésére vagy szállítására:

                           a)

                           az ExoMars 2020 misszió keretében az ExoMars leszállóegység teszteléséhez és repüléséhez szánt hidrazin összmennyisége, amely a misszió minden egyes fázisának szükségleteivel összhangban kerül kiszámításra, a misszió teljes időtartama alatt nem haladhatja meg az 5 000 kg-ot;

                           b)

                           az ExoMars 2020 misszió keretében az ExoMars szállítóegység repüléséhez szánt hidrazin összmennyisége nem haladhatja meg a 300 kg-ot.”;

               2.

               a (6) bekezdés helyébe a következő szöveg lép:
               „(6)   A (2) bekezdésben foglalt tilalmak nem alkalmazandók az (5) és az (5a) bekezdésben említett műveletekhez kapcsolódó brókertevékenység folytatása, illetve technikai segítség vagy egyéb szolgáltatások nyújtása, valamint finanszírozás vagy pénzügyi támogatás nyújtása esetén.”;

               3.

               a (7) bekezdés helyébe a következő szöveg lép:
               „(7)   A tagállamok illetékes hatóságainak előzetesen engedélyezniük kell az (5), az (5a), illetve a (6) bekezdésben említett műveleteket. A tagállamok megfelelően értesítik a Tanácsot minden olyan esetről, amikor az engedélyt megadják. Az értesítésnek tartalmaznia kell az átadott mennyiségekre és a végfelhasználásra vonatkozó részletes adatokat.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. november 30-án.

            a Tanács részéről

            az elnök

         K. SIMSON

      (1)  A Tanács 2014/512/KKBP határozata (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 13. o.).

      (2)  A Tanács 2015/1764/KKBP határozata (2015. október 1.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP tanácsi határozat módosításáról (HL L 257., 2015.10.2., 42. o.).

      (3)  Az Európai Uniónak a Tanács által 2015. február 9-én elfogadott közös katonai listája (HL C 129., 2015.4.21., 1. o.).


title: Az Európai Parlament (EU) 2017/2218 határozata (2017. október 25.) az Európai Unió 2015-ös pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács

text:
               2.12.2017

               HU

               Az Európai Unió Hivatalos Lapja

               L 318/25

         AZ EURÓPAI PARLAMENT (EU) 2017/2218 HATÁROZATA
   (2017. október 25.)
   az Európai Unió 2015-ös pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács
   AZ EURÓPAI PARLAMENT,

               —

               tekintettel az Európai Unió 2015-ös pénzügyi évre vonatkozó általános költségvetésére (1),

               —

               tekintettel az Európai Unió 2015-ös pénzügyi évre vonatkozó összevont éves beszámolójára (COM(2016) 475 – C8-0271/2016) (2),

               —

               tekintettel a Számvevőszéknek a 2015-ös pénzügyi év költségvetésének végrehajtásáról szóló éves jelentésére, az intézmények válaszaival együtt (3),

               —

               tekintettel a Számvevőszéknek a 2015-ös pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a 2015-ös pénzügyi évre vonatkozó mentesítésről szóló határozatot elhalasztó, 2017. április 27-i határozatára (5), valamint a határozatot kísérő állásfoglalásra,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 55., 99., 164., 165. és 166. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság második jelentésére (A8-0291/2017),

               1.

               megtagadja a mentesítést a Tanács főtitkárától az Európai Tanács és a Tanács 2015-ös pénzügyi évre szóló költségvetése végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tanácsnak, a Tanácsnak, a Bizottságnak, a Számvevőszéknek, az európai ombudsmannak, az európai adatvédelmi biztosnak, valamint az Európai Külügyi Szolgálatnak, továbbá hogy gondoskodjon az Európai Unió Hivatalos Lapjában (L sorozat) való közzétételükről.

            az Elnök

         Antonio TAJANI

            a Főtitkár

         Klaus WELLE

      (1)  HL L 69., 2015.3.13.

      (2)  HL C 380., 2016.10.14., 1. o.

      (3)  HL C 375., 2016.10.13., 1. o.

      (4)  HL C 380., 2016.10.14., 147. o.

      (5)  E napon elfogadott szövegek, P8_TA(2017)0147.

      (6)  HL L 298., 2012.10.26., 1. o.


title: A Tanács (EU) 2017/2237 határozata (2017. november 30.) a Régiók Bizottságának a Svéd Királyság által javasolt két tagja kinevezéséről

text:
               6.12.2017

               HU

               Az Európai Unió Hivatalos Lapja

               L 320/10

         A TANÁCS (EU) 2017/2237 HATÁROZATA
   (2017. november 30.)
   a Régiók Bizottságának a Svéd Királyság által javasolt két tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a svéd kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2015. július 20-án a Tanács (EU) 2015/1203 határozata (4) értelmében Monalisa NORMANN-t Joakim LARSSON váltotta fel tagként.

               (2)

               Heléne FRITZON és Joakim LARSSON hivatali idejének lejártát követően a Régiók Bizottsága két tagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyeket:

               —

               Katrin STJERNFELDT JAMMEH, Malmö kommun,

               —

               Agneta GRANSTRÖM, Norrbottens läns landsting.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. november 30-án.

            a Tanács részéről

            az elnök

         K. SIMSON

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2015. július 20-i (EU) 2015/1203 határozata a Régiók Bizottsága három svéd tagjának és hat svéd póttagjának kinevezéséről (HL L 195., 2015.7.23., 44. o.)


title: A Tanács (EU) 2017/2240 határozata (2017. november 10.) az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodásnak az Unió nevében történő aláírásáról és ideiglenes alkalmazásáról

text:
               7.12.2017

               HU

               Az Európai Unió Hivatalos Lapja

               L 322/1

         A TANÁCS (EU) 2017/2240 HATÁROZATA
   (2017. november 10.)
   az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodásnak az Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 218. cikke (5) bekezdésével együtt értelmezett 192. cikke (1) bekezdésére,
   tekintettel az Európai Bizottság javaslatára,
   mivel:

               (1)

               2010. december 20-án a Tanács felhatalmazta a Bizottságot, hogy tárgyalásokat kezdjen a Svájci Államszövetséggel az uniós és a svájci kibocsátáskereskedelmi rendszer („ETS”) összekapcsolásáról. Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás (a továbbiakban: „a megállapodás”) parafálásával a tárgyalások sikeresen lezárultak.

               (2)

               A megállapodás biztosítja, hogy teljesüljenek az összekapcsolásra vonatkozó 2003/87/EK európai parlamenti és tanácsi irányelv (1) 25. cikkében meghatározott feltételek.

               (3)

               A megállapodás értelmében létrehozott vegyes bizottság keretében az Unió nevében képviselendő álláspontokat a meglévő eljárásokkal és gyakorlatokkal összhangban kell meghatározni, és teljes mértékben tiszteletben kell tartania a Tanács szakpolitikai döntéshozatallal kapcsolatos előjogait. Különösen, ha a vegyes bizottságot joghatással bíró jogi aktus meghozatalára kérik fel, a Szerződés 218. cikke (9) bekezdésének megfelelően a Tanácsnak kell meghatároznia az Unió álláspontját.

               (4)

               A megállapodást alá kell írni.

               (5)

               A Felek közötti koordináció biztosítása és a vonatkozó jogalkotási fejlemények – ideértve a svájci ETS-nek a légi közlekedésre való kiterjesztését célzó releváns svájci szabályok elfogadását és hatálybalépését, valamint a megállapodás I. melléklet B részének e célból történő módosítását – figyelembevétele érdekében a megállapodás 11–13. cikkét a megállapodás hatálybalépéséhez szükséges eljárások lezárultáig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   A Tanács jóváhagyja az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodásnak az Unió nevében történő aláírását, feltételezve az említett megállapodás megkötését.
   A megállapodás szövege csatolva van e határozathoz.
   2. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodás 11–13. cikkét az aláírástól (2) kezdődően, a megállapodás hatálybalépéséhez szükséges eljárások lezárultáig ideiglenesen alkalmazni kell.
   4. cikk
   Ez a határozat az elfogadását követő napon lép hatályba.

      Kelt Brüsszelben, 2017. november 10-én.

            a Tanács részéről

            az elnök

         U. PALO

      (1)  Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).

      (2)  A megállapodás aláírásának napját a Tanács Főtitkársága közzéteszi az Európai Unió Hivatalos Lapjában.


title: A Tanács (EU) 2017/2242 határozata (2017. november 30.) az 1992. évi nemzetközi cukormegállapodás módosítására irányuló tárgyalások megkezdésére való felhatalmazásról

text:
               7.12.2017

               HU

               Az Európai Unió Hivatalos Lapja

               L 322/29

         A TANÁCS (EU) 2017/2242 HATÁROZATA
   (2017. november 30.)
   az 1992. évi nemzetközi cukormegállapodás módosítására irányuló tárgyalások megkezdésére való felhatalmazásról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikkére, összefüggésben a 218. cikke (3) és (4) bekezdésével,
   tekintettel az Európai Bizottság ajánlására,
   mivel:

               (1)

               Az Unió az 1992. évi nemzetközi cukormegállapodás (1) (a továbbiakban: megállapodás) részes fele és a Nemzetközi Cukorszervezet (a továbbiakban: ISO) tagja.

               (2)

               1995 óta az Unió minden alkalommal jóváhagyta a megállapodás két évvel történő meghosszabbítását. 2017. szeptember 25-én a Tanács felhatalmazta a Bizottságot a megállapodás újabb két évig terjedő, a 2019. december 31-ig tartó időszakra történő meghosszabbítását támogató álláspont képviseletére.

               (3)

               A megállapodás 8. cikke alapján a Nemzetközi Cukortanács ellátja az összes, a megállapodás rendelkezéseinek végrehajtásához szükséges feladatot, vagy gondoskodik az ilyen feladatok ellátásáról. A megállapodás 13. cikke alapján a Nemzetközi Cukortanács valamennyi határozatát főszabályként konszenzussal hozza meg. Konszenzus hiányában a határozatokat egyszerű többséggel hozzák meg, kivéve, ha a megállapodás minősített szavazást ír elő.

               (4)

               A megállapodás 25. cikke alapján az ISO-tagok összesen 2 000 szavazattal rendelkeznek. Az ISO minden egyes tagja meghatározott számú szavazattal rendelkezik, amely a megállapodásban meghatározott kritériumokkal összhangban évente kiigazításra kerül.

               (5)

               Az Uniónak érdekében áll, hogy részes fele legyen egy cukorról szóló nemzetközi megállapodásnak, figyelembe véve az ágazat jelentőségét számos tagállam és az európai cukorágazat gazdaságossága számára.

               (6)

               Ugyanakkor a megállapodás intézményi kerete és különösen a szavazatok ISO-tagok közötti megoszlása – amely az érintett ISO-tagok által fizetendő hozzájárulás összegét is meghatározza – már nem tükrözi a globális cukorpiac valós helyzetét.

               (7)

               A megállapodásban foglalt, az ISO-tagsággal kapcsolatos pénzügyi hozzájárulásokra vonatkozó szabályok értelmében az Unió hozzájárulása 1992 óta változatlan, noha a globális cukorpiac és különösen az Unió azon belüli viszonylagos pozíciója azóta jelentős mértékben megváltozott. Ennek következtében az Unió az elmúlt években aránytalanul nagy részt vállalt az ISO költségvetési kiadásaiból, és az e költségekhez kapcsolódó felelősségből.

               (8)

               A megállapodás ISO-tagsággal kapcsolatos pénzügyi hozzájárulásokra vonatkozó szabályai a megállapodás 44. cikkében meghatározott eljárásnak megfelelően módosíthatók. Az említett cikk alapján a Nemzetközi Cukortanács minősített szavazás útján javasolhatja az ISO tagjainak a megállapodás módosítását. Mivel az Unió a megállapodás 7. cikkének megfelelően a Nemzetközi Cukortanács tagja, a megállapodás intézményi keretrendszerének módosítására irányuló tárgyalásokat kezdeményezhet, illetve azokban részt vehet.

               (9)

               Ezért helyénvaló, hogy a Bizottság felhatalmazást kapjon a Nemzetközi Cukortanácsban a megállapodás módosítására irányuló tárgyalások megkezdésére, hogy tárgyalási irányelvek kerüljenek kidolgozásra, továbbá hogy egy különbizottságot jelöljenek ki, amellyel a Bizottság a tárgyalások során egyeztet,

         ELFOGADTA EZT A HATÁROZATOT:
   1. cikk
   A Tanács felhatalmazza a Bizottságot, hogy az Unió nevében tárgyalásokat kezdjen az 1992. évi nemzetközi cukormegállapodás módosításáról.
   2. cikk
   A tárgyalásokat a Tanácsnak az e határozat függelékében foglalt tárgyalási irányelvei alapján kell lefolytatni.
   3. cikk
   A tárgyalásokat az alapanyag-munkacsoporttal konzultálva kell lefolytatni.
   4. cikk
   Ezt a határozatot 2019. december 31-ig kell alkalmazni.
   5. cikk
   Ennek a határozatnak a Bizottság címzettje.

      Kelt Brüsszelben, 2017. november 30-án.

            a Tanács részéről

            az elnök

         K. SIMSON

      (1)  A Tanács 92/580/EGK határozata (1992. november 13.) az 1992. évi nemzetközi cukormegállapodás aláírásáról és megkötéséről (HL L 379., 1992.12.23., 15. o.).


title: A Tanács (KKBP) 2017/2263 határozata (2017. december 7.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról

text:
               8.12.2017

               HU

               Az Európai Unió Hivatalos Lapja

               L 324/51

         A TANÁCS (KKBP) 2017/2263 HATÁROZATA
   (2017. december 7.)
   az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. augusztus 12-én elfogadta a 2010/452/KKBP határozatot (1), amellyel meghosszabbította a 2008/736/KKBP tanácsi együttes fellépéssel (2) létrehozott európai uniós grúziai megfigyelő misszió (EUMM Grúzia) megbízatását.

               (2)

               A Tanács 2016. december 12-én elfogadta a (KKBP) 2016/2238 határozatot (3), amely 2018. december 14-ig meghosszabbította a misszió megbízatását, és rendelkezett a 2017. december 14-ig terjedő időszakra vonatkozó pénzügyi referenciaösszegről.

               (3)

               A 2010/452/KKBP határozatot módosítani kell annak érdekében, hogy rendelkezzen a 2017. december 15-től2018. december 14-ig terjedő időszakra vonatkozó pénzügyi referenciaösszegről.

               (4)

               Az EUMM Grúzia végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   A 2010/452/KKBP 14. cikkének (1) bekezdése a következő albekezdéssel egészül ki:

      „Az EUMM Grúziával járó kiadások fedezésére szánt pénzügyi referenciaösszeg a 2017. december 15-től2018. december 14-ig terjedő időszakra 19 970 000,00 EUR.”.

   2. cikk
   Ez a határozat az elfogadásának napján lép hatályba.
   Ez a határozat 2017. december 15-től alkalmazandó.

      Kelt Brüsszelben, 2017. december 7-én.

            a Tanács részéről

            az elnök

         A. ANVELT

      (1)  A Tanács 2010/452/KKBP határozata (2010. augusztus 12.) az Európai Unió grúziai megfigyelő missziójáról, EUMM Georgia (HL L 213., 2010.8.13., 43. o.).

      (2)  A Tanács 2008/736/KKBP együttes fellépése (2008. szeptember 15.) az Európai Unió grúziai megfigyelő missziójáról, EUMM Georgia (HL L 248., 2008.9.17., 26. o.).

      (3)  A Tanács (KKPB) 2016/2238 határozata (2016. december 12.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról (HL L 337., 2016.12.13., 15. o.).


title: A Tanács (KKPB) 2017/2265 végrehajtási határozata (2017. december 7.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról

text:
               8.12.2017

               HU

               Az Európai Unió Hivatalos Lapja

               L 324/53

         A TANÁCS (KKPB) 2017/2265 VÉGREHAJTÁSI HATÁROZATA
   (2017. december 7.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1) és különösen annak 12. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. július 31-én elfogadta a (KKBP) 2015/1333 határozatot.

               (2)

               Az Egyesült Nemzetek Biztonsági Tanácsának az 1970 (2011) sz. ENSZ BT-határozat alapján létrehozott bizottsága 2017. november 27-én módosított egy, a korlátozó intézkedések hatálya alá tartozó hajóra vonatkozó bejegyzést.

               (3)

               A (KKBP) 2015/1333 határozat V. mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2015/1333 határozat V. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2017. december 7-én.

            a Tanács részéről

            az elnök

         A. ANVELT

      (1)  HL L 206., 2015.8.1., 34. o.

      MELLÉKLET
      A (KKBP) 2015/1333 határozat V. mellékletének B. szakaszában (Szervezetek) az 1. bejegyzés helyébe a következő szöveg lép:

         „1.   Név: CAPRICORN

            Más néven: nincs adat. Korábbi néven: nincs adat. Cím: nincs adat. A jegyzékbevétel időpontja: 2017. július 21.

            Kiegészítő információk

         IMO száma: 8900878. A jegyzékbevételre a 2362 (2017) sz. határozat 2. pontjával meghosszabbított és módosított 2146 (2014) sz. határozat 10. pontjának a) és b) alpontja alapján került sor (a berakodásra, szállításra vagy kirakodásra, valamint a kikötőkbe való belépésre vonatkozó tilalom). A 2146 (2014) sz. határozat 11. pontja értelmében a bizottság 2017. október 20-án megújította ezt a jegyzékbevételt, amely 2018. január 18-ig érvényes, amennyiben azt a bizottság a 2146 (2014) sz. határozat 12. pontja értelmében nem vonja vissza. Lobogó szerinti állam: ismeretlen. A hajó 2017. szeptember 21-én az Egyesült Arab Emírségek partjainál volt található, nemzetközi vizeken.”.


title: A Tanács (EU, Euratom) 2017/2262 határozata (2017. december 4.) az Európai Unió működéséről szóló szerződés 255. cikkében említett bizottság tagjainak kinevezéséről

text:
               8.12.2017

               HU

               Az Európai Unió Hivatalos Lapja

               L 324/50

         A TANÁCS (EU, Euratom) 2017/2262 HATÁROZATA
   (2017. december 4.)
   az Európai Unió működéséről szóló szerződés 255. cikkében említett bizottság tagjainak kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 255. cikke második bekezdésére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   tekintettel a Bíróság elnökének 2017. október 10-i kezdeményezésére,
   mivel:

               (1)

               Az Európai Unió működéséről szóló szerződés 255. cikkének első bekezdése alapján létrejön egy bizottság (a továbbiakban: bizottság), amelynek feladata, hogy a Bíróságra és a Törvényszékre bíráknak vagy főtanácsnokoknak jelölt személyeknek a feladatra való alkalmasságáról még azt megelőzően véleményt adjon, hogy a tagállamok kormányai kineveznék őket.

               (2)

               A bizottságot hét személy alkotja, akiket a Bíróság és a Törvényszék korábbi tagjai, a tagállamok legfelsőbb bíróságának tagjai és elismert szakértelemmel rendelkező jogászok közül választanak ki, és akik közül egy személyre az Európai Parlament tesz javaslatot.

               (3)

               Figyelembe kell venni azt a szempontot, hogy a bizottság összetétele mind földrajzi tekintetben, mind pedig a tagállamok jogrendszerének képviselete szempontjából kiegyensúlyozott legyen.

               (4)

               Ezért célszerű kinevezni a bizottság tagjait és elnökét,

         ELFOGADTA EZT A HATÁROZATOT:
   1. cikk
   A 2018. március 1-jétől kezdődő négyéves időszakra az alábbi személyeket nevezi ki az Európai Unió működéséről szóló szerződés 255. cikkében említett bizottság tagjaivá:

               Christiaan TIMMERMANS, elnök

               Simon BUSUTTIL,

               Frank CLARKE

               Carlos LESMES SERRANO

               Maria Eugénia MARTINS DE NAZARÉ RIBEIRO

               Andreas VOSSKUHLE

               Mirosław WYRZYKOWSKI

         2. cikk
   Ez a határozat 2018. március 1-jén lép hatályba.

      Kelt Brüsszelben, 2017. december 4-én.

            a Tanács részéről

            az elnök

         U. PALO


title: A Tanács (EU) 2017/2269 határozata (2017. december 7.) az Európai Unió Alapjogi Ügynöksége 2018–2022 közötti többéves keretének létrehozásáról

text:
               9.12.2017

               HU

               Az Európai Unió Hivatalos Lapja

               L 326/1

         A TANÁCS (EU) 2017/2269 HATÁROZATA
   (2017. december 7.)
   az Európai Unió Alapjogi Ügynöksége 2018–2022 közötti többéves keretének létrehozásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 352. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Parlament egyetértésére (1),
   különleges jogalkotási eljárás keretében,
   mivel:

               (1)

               Annak érdekében, hogy az Európai Unió Alapjogi Ügynöksége (a továbbiakban: az Ügynökség) megfelelően el tudja látni feladatait, a Tanács ötévenként többéves keretet fogad el, amely meghatározza az Ügynökség tevékenységének tematikus területeit, összhangban a 168/2007/EK tanácsi rendelettel (2).

               (2)

               Az első többéves keretet a 2008/203/EK határozat (3) hozta létre. A második többéves keretet a 252/2013/EU tanácsi határozat (4) hozta létre.

               (3)

               A többéves keret végrehajtását kizárólag az uniós jog hatályán belül kell végezni.

               (4)

               A többéves keretnek összhangban kell lennie az Unió prioritásaival, az alapvető jogok területével összefüggő európai parlamenti állásfoglalásokból és tanácsi következtetésekből következő iránymutatások megfelelő figyelembevételével.

               (5)

               A többéves keretnek megfelelően figyelembe kell vennie az ügynökség pénzügyi és humán erőforrásait.

               (6)

               A többéves keretnek rendelkezéseket kell tartalmaznia a más uniós szervek, hivatalok és ügynökségek, valamint az Európa Tanács és egyéb, az alapvető jogok területén tevékenykedő nemzetközi szervezetek feladatkörével való kiegészítő jelleg biztosítására. A javasolt többéves keret szempontjából leginkább releváns uniós szervek, hivatalok és ügynökségek a következők: a 439/2010/EU európai parlamenti és tanácsi rendelettel (5) létrehozott Európai Menekültügyi Támogatási Hivatal (EASO); a 2007/2004/EK tanácsi rendelettel (6) létrehozott és a (EU) 2016/1624 európai parlamenti és tanácsi rendelettel (7) átnevezett Európai Határ- és Partvédelmi Ügynökség (Frontex); a 2008/381/EK tanácsi határozattal (8) létrehozott Európai Migrációs Hálózat; az 1922/2006/EK (9) európai parlamenti és tanácsi rendelettel létrehozott Nemek Közötti Egyenlőség Európai Intézete (EIGE); a 45/2001/EK európai parlamenti és tanácsi rendelettel (10) létrehozott európai adatvédelmi biztos; a 526/2013/EK európai parlamenti és tanácsi rendelettel (11) létrehozott Európai Uniós Hálózat- és Információbiztonsági Ügynökség (ENISA); a 2002/187/IB tanácsi határozattal (12) létrehozott Eurojust; a 2009/371/IB tanácsi határozattal (13) létrehozott Európai Rendőrségi Hivatal (Europol); az (EU) 2015/2219 európai parlamenti és tanácsi rendelettel (14) létrehozott, az Európai Unió Bűnüldözési Képzési Ügynöksége (CEPOL); az 1365/75/EGK tanácsi rendelettel (15) létrehozott Európai Alapítvány az Élet- és Munkakörülmények Javításáért (Eurofound); valamint az 1077/2011/EU európai parlamenti és tanácsi rendelettel (16) létrehozott, a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség (eu-LISA).

               (7)

               Az Ügynökség tevékenységének tematikus területei között szerepelnie kell a rasszizmus, az idegengyűlölet és a kapcsolódó intolerancia elleni küzdelemnek.

               (8)

               Arra való tekintettel, hogy az Unió mekkora jelentőséget tulajdonít a szegénység és a társadalmi kirekesztés elleni küzdelemnek – az Európa 2020 növekedési stratégia öt célkitűzése közül is ez az egyik –, az ügynökségnek figyelembe kell vennie az alapvető jogok hatékony gyakorlását lehetővé tevő gazdasági és társadalmi előfeltételeket az e határozat által kijelölt tematikus területekkel kapcsolatos adatok gyűjtése és terjesztése során.

               (9)

               A javaslat előkészítése során a Bizottság konzultációt folytatott az Ügynökség igazgatótanácsával, és annak írásbeli észrevételeit 2016. március 1-jén megkapta. A Bizottság a 2016. május 19–20-i találkozó alkalmával további konzultációt folytatott az Ügynökség igazgatótanácsával.

               (10)

               A 168/2007/EK rendelet 5. cikke (3) bekezdésének megfelelően az Ügynökség – az Európai Parlament, a Tanács vagy a Bizottság kérésére – a többéves keretben meghatározott tematikus területeken kívüli tevékenységet is végezhet, feltéve, hogy ezt az Ügynökség pénzügyi és humánerőforrásai lehetővé teszik,

         ELFOGADTA EZT A HATÁROZATOT:
   1. cikk
   Többéves keret
   (1)   A Tanács elfogadja az Európai Unió Alapjogi Ügynökségének (a továbbiakban: az Ügynökség) 2018–2022 közötti időszakra szóló többéves keretét.
   (2)   Az Ügynökség a 168/2007/EK rendelet 3. cikkének megfelelően ellátja az említett rendelet 4. cikkének (1) bekezdésében meghatározott feladatokat, az e határozat 2. cikkében megállapított tematikus területeken belül.
   2. cikk
   Tematikus területek
   A tematikus területek a következők:

               a)

               az igazságszolgáltatáshoz való jog és a bűncselekmények áldozatai;

               b)

               egyenlőség és a megkülönböztetés bármely fajtája, így például nem, faj, szín, etnikai vagy társadalmi származás, genetikai tulajdonság, nyelv, vallás vagy meggyőződés, politikai vagy más vélemény, nemzeti kisebbséghez tartozás, vagyoni helyzet, születés, fogyatékosság, kor vagy szexuális irányultság, vagy az állampolgárság alapján;

               c)

               információs társadalom, különösen a magánélet tiszteletben tartása és a személyes adatok védelme;

               d)

               igazságügyi együttműködés, a büntetőügyekben való együttműködés kivételével;

               e)

               migráció, határok, menedékjog, valamint a menekültek és migránsok integrációja;

               f)

               rasszizmus, idegengyűlölet és a kapcsolódó intolerancia;

               g)

               a gyermekek jogai;

               h)

               a romák integrációja és társadalmi befogadása.

         3. cikk
   Kiegészítő jelleg és más szervekkel való együttműködés
   (1)   Az Ügynökség a többéves keret végrehajtása érdekében biztosítja az érintett uniós intézményekkel, szervekkel, hivatalokkal és ügynökségekkel, a tagállamokkal, a nemzetközi szervezetekkel és a civil társadalommal való megfelelő együttműködést és koordinációt a 168/2007/EK rendelet 6., 7., 8. és 10. cikkében foglaltak szerint.
   (2)   Az Ügynökség a nemi hovatartozáson alapuló megkülönböztetéssel kapcsolatos kérdésekkel csak a 2. cikk b) pontjában említett, a megkülönböztetéssel kapcsolatos általános kérdéseket érintő munkája keretén belül, és csak az e munkához szükséges mértékben foglalkozik, figyelembe véve, hogy a nemek közötti egyenlőséggel és a nemi hovatartozáson alapuló megkülönböztetéssel kapcsolatos adatok gyűjtése a Nemek Közötti Egyenlőség Európai Intézetének (EIGE) feladata. Az Ügynökség és az EIGE együttműködést folytat a 2010. november 22-i együttműködési megállapodásban foglaltak szerint.
   (3)   Az Ügynökség együttműködést folytat más uniós szervekkel, hivatalokkal és ügynökségekkel, mint például: az Európai Alapítvány az Élet- és Munkakörülmények Javításáért (Eurofound) ügynökséggel a 2009. október 8-i együttműködési megállapodás szerint; az Európai Határ- és Partvédelmi Ügynökséggel (Frontex) a 2010. május 26-i együttműködési megállapodás szerint; az Európai Menekültügyi Támogatási Hivatallal (EASO) a 2013. június 11-i együttműködési megállapodás szerint; az Eurojust-tal a 2014. november 3-i egyetértési megállapodás szerint; valamint a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökséggel (eu-LISA), a 2016. július 6-i együttműködési megállapodás szerint. Az Ügynökség emellett együttműködik az Európai Rendőrségi Hivatallal (Europol), az Európai Unió Bűnüldözési Képzési Ügynökségével (CEPOL) és az Európai Migrációs Hálózattal a jövőbeli együttműködési megállapodások szerint. Az említett szervekkel való együttműködés a 2. cikkben meghatározott tematikus területek hatálya alá tartozó tevékenységekre korlátozódik.
   (4)   Az ügynökség munkáját az információs társadalom, különösen pedig a magánélet tiszteletben tartása és a személyes adatok védelme területén az európai adatvédelmi biztossal, az Európai Adatvédelmi Testülettel, az Európai Uniós Hálózat- és Információbiztonsági Ügynökséggel (ENISA) és az Európai Bizottság Közös Kutatóközpontjával (JRC) együttműködve, munkájukat kiegészítve végzi.
   (5)   Az Ügynökség összehangolja tevékenységét az Európa Tanács tevékenységével a 168/2007/EK rendelet 9. cikke alapján és az abban a cikkben említett, az Európai Közösség és az Európa Tanács között létrejött, az Európai Unió Alapjogi Ügynöksége és az Európa Tanács közötti együttműködésről szóló megállapodás (17) alapján.
   4. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   Ezt a határozatot 2018. január 1-jétől kell alkalmazni.

      Kelt Brüsszelben, 2017. december 7-én.

            a Tanács részéről

            az elnök

         A. ANVELT

      (1)  2017. június 1-jei egyetértés (a Hivatalos Lapban még nem tették közzé).

      (2)  A Tanács 168/2007/EK rendelete (2007. február 15.) az Európai Unió Alapjogi Ügynökségének létrehozásáról (HL L 53., 2007.2.22., 1. o.).

      (3)  A Tanács 2008/203/EK határozata (2008. február 28.) a 168/2007/EK rendeletnek az Európai Unió Alapjogi Ügynöksége 2007–2012 közötti többéves keretének elfogadása tekintetében történő végrehajtásáról (HL L 63., 2008.3.7., 14. o.).

      (4)  A Tanács 252/2013/EU határozata (2013. március 11.) az Európai Unió Alapjogi Ügynöksége 2013 és 2017 közötti többéves keretének létrehozásáról (HL L 79., 2013.3.21., 1. o.).

      (5)  Az Európai Parlament és a Tanács 439/2010/EU rendelete (2010. május 19.) az Európai Menekültügyi Támogatási Hivatal létrehozásáról (HL L 132., 2010.5.29., 11. o.).

      (6)  A Tanács 2007/2004/EK rendelete (2004. október 26.) az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról (HL L 349., 2004.11.25., 1. o.).

      (7)  Az Európai Parlament és a Tanács (EU) 2016/1624 rendelete (2016. szeptember 14.) az Európai Határ- és Parti Őrségről és az (EU) 2016/399 európai parlamenti és tanácsi rendelet módosításáról, valamint a 863/2007/EK európai parlamenti és tanácsi rendelet, a 2007/2004/EK tanácsi rendelet és a 2005/267/EK tanácsi határozat hatályon kívül helyezéséről (HL L 251., 2016.9.16., 1. o.).

      (8)  A Tanács 2008/381/EK határozata (2008. május 14.) az Európai Migrációs Hálózat létrehozásáról (HL L 131., 2008.5.21., 7. o.).

      (9)  Az Európai Parlament és a Tanács 1922/2006/EK rendelete (2006. december 20.) a Nemek Közötti Egyenlőség Európai Intézetének létrehozásáról (HL L 403., 2006.12.30., 9. o.).

      (10)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (11)  Az Európai Parlament és a Tanács 526/2013/EU rendelete (2013. május 21.) az Európai Uniós Hálózat- és Információbiztonsági Ügynökségről (ENISA) és a 460/2004/EK rendelet hatályon kívül helyezéséről(HL L 165., 2013.6.18., 41. o.).

      (12)  A Tanács 2002/187/IB határozata (2002. február 28.) a bűnözés súlyos formái elleni fokozott küzdelem céljából az Eurojust létrehozásáról (HL L 63., 2002.3.6., 1. o.).

      (13)  A Tanács 2009/371/IB határozata (2009. április 6.) az Európai Rendőrségi Hivatal (Europol) létrehozásáról (HL L 121., 2009.5.15., 37. o.).

      (14)  Az Európai Parlament és a Tanács (EU) 2015/2219 rendelete (2015. november 25.) az Európai Unió Bűnüldözési Képzési Ügynökségéről (CEPOL), valamint a 2005/681/IB tanácsi határozat felváltásáról és hatályon kívül helyezéséről (HL L 319., 2015.12.4., 1. o.).

      (15)  A Tanács 1365/75/EGK rendelete (1975. május 26.) az Európai Alapítvány az Élet- és Munkakörülmények Javításáért létrehozásáról (HL L 139., 1975.5.30., 1. o.).

      (16)  Az Európai Parlament és a Tanács 1077/2011/EU rendelete (2011. október 25.) a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásáról (HL L 286., 2011.11.1., 1. o.).

      (17)  Megállapodás az Európai Közösség és az Európa Tanács között az Európai Unió Alapjogi Ügynöksége és az Európa Tanács közötti együttműködésről (HL L 186., 2008.7.15., 7. o.).


title: A Tanács (EU) 2017/2270 határozata (2017. október 9.) az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás megkötéséről

text:
               9.12.2017

               HU

               Az Európai Unió Hivatalos Lapja

               L 326/5

         A TANÁCS (EU) 2017/2270 HATÁROZATA
   (2017. október 9.)
   az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 209. cikkére, összefüggésben a 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A 2012/273/EU tanácsi határozattal (2) összhangban 2013. április 30-án partnerségi és együttműködési keretmegállapodást írtak alá egyrészről az Európai Unió és tagállamai, és másrészről Mongólia között, figyelemmel annak későbbi időpontban való megkötésének feltételére is.

               (2)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás megkötését az Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A megállapodás 56. cikke szerinti vegyes bizottság elnöki tisztségét az Unió külügyi és biztonságpolitikai főképviselője tölti be.
   A vegyes bizottságban – a tárgyalt témától függően – az Unió, vagy adott esetben az Unió és a tagállamok képviselői vesznek részt.
   3. cikk
   A megállapodás 63. cikkének (1) bekezdése szerinti értesítést az Unió nevében a Tanács elnöke teszi meg (3).
   4. cikk
   Ez a határozat az elfogadásának napján lép hatályba.

      Kelt Luxembourgban, 2017. október 9-én.

            a Tanács részéről

            az elnök

         S. KIISLER

      (1)  2017. február 15-i egyetértés (a Hivatalos Lapban még nem tették közzé).

      (2)  A Tanács 2012/273/EU határozata (2012. május 14.) az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodásnak az Európai Unió nevében történő aláírásáról (HL L 134., 2012.5.24., 4. o.).

      (3)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: A Tanács (EU) 2017/2271 határozata (2017. november 30.) az egyrészről az Európai Unió és tagállamai, és másrészről Mongólia közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő megkötéséről

text:
               9.12.2017

               HU

               Az Európai Unió Hivatalos Lapja

               L 326/36

         A TANÁCS (EU) 2017/2271 HATÁROZATA
   (2017. november 30.)
   az egyrészről az Európai Unió és tagállamai, és másrészről Mongólia közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 209. cikkére, összefüggésben 218. cikke (6) bekezdésének a) pontjával,
   tekintettel a Horvát Köztársaság csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az (EU) 2016/949 tanácsi határozattal (2) összhangban az Európai Unió és tagállamai, és másrészről Mongólia közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet 2016. október 31-én aláírták.

               (2)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az Unió és tagállamai nevében jóváhagyásra kerül az egyrészről az Európai Unió és tagállamai, és másrészről Mongólia közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv.
   A jegyzőkönyv szövegét csatolták e határozathoz.
   2. cikk
   A jegyzőkönyv (3) 4. cikkének (1) bekezdésében előírt értesítést az Unió és tagállamai nevében a Tanács elnöke teszi meg.
   3. cikk
   Ez a határozat az elfogadásának napján lép hatályba.

      Kelt Brüsszelben, 2017. november 30-án.

            a Tanács részéről

            az elnök

         K. SIMSON

      (1)  2017. május 16-i egyetértés (a Hivatalos Lapban még nem tették közzé).

      (2)  A Tanács (EU) 2016/949 határozata (2016. június 6.) az egyrészről az Európai Unió és tagállamai, és másrészről Mongólia közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő aláírásáról (HL L 159., 2016.6.16., 1. o.).

      (3)  A jegyzőkönyv hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: Az EFTA Felügyeleti Hatóság 226/17/COL határozata (2017. december 19.) az Európai Gazdasági Térségről szóló megállapodás I. melléklete III. fejezete 1. részének 2. pontjában említett, a takarmánynövény-vetőmagok forgalmazásáról szóló 66/401/EGK tanácsi irányelvben előírtak alkalmazásának kötelezettsége alól egyes fajok tekintetében Norvégiának adott mentesítésről [2018/564]

text:
               12.4.2018

               HU

               Az Európai Unió Hivatalos Lapja

               L 94/30

         AZ EFTA FELÜGYELETI HATÓSÁG 226/17/COL HATÁROZATA
   (2017. december 19.)
   az Európai Gazdasági Térségről szóló megállapodás I. melléklete III. fejezete 1. részének 2. pontjában említett, a takarmánynövény-vetőmagok forgalmazásáról szóló 66/401/EGK tanácsi irányelvben előírtak alkalmazásának kötelezettsége alól egyes fajok tekintetében Norvégiának adott mentesítésről [2018/564]
   AZ EFTA FELÜGYELETI HATÓSÁG,

      tekintettel az Európai Gazdasági Térségről szóló megállapodás (a továbbiakban: EGT-megállapodás) I. melléklete III. fejezete 1. részének 2. pontjában említett jogi aktusra:

         a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre
          (1) (a továbbiakban: 66/401/EGK irányelv) és különösen annak 23a. cikkére,
      amelyet az EGT-megállapodás 1. jegyzőkönyvének 4. d) pontja, az EFTA-államok közötti, Felügyeleti Hatóság és Bíróság létrehozásáról szóló megállapodás 5. cikke (2) bekezdésének d) pontja és az EFTA-államok közötti, Felügyeleti Hatóság és Bíróság létrehozásáról szóló megállapodás 1. jegyzőkönyve 1. cikke (1) bekezdésének c) pontja, 1. cikkének (2) bekezdése és 3. cikke igazított az EGT-megállapodáshoz,

   tekintettel a Norvégia által 2017. július 3-án benyújtott kérelemre,
   mivel:

               (1)

               A 66/401/EGK irányelv meghatározza a takarmánynövény-vetőmagok forgalmazásának egyes szabályait, és 23a. cikkében előírja, hogy egy EGT-állam teljesen vagy részben mentesíthető az irányelvben előírtak alkalmazásának kötelezettsége alól olyan fajok vetőmagjainak tekintetében, amely fajokat az EGT-állam területén szokás szerint nem szaporítanak, illetve forgalmaznak.

               (2)

               Norvégia 2017. július 3-án (864007. sz. dokumentum) kérelmet nyújtott be annak érdekében, hogy mentesítést kapjon a 66/401/EGK irányelvben előírtak alkalmazásának kötelezettsége alól azon 22 új faj tekintetében, amelyeket az EGT-megállapodás I. melléklete III. fejezete 1. részének 2. pontjában említett, új fajok, valamint a Lolium x boucheanum Kunth faj botanikai nevének hozzáadása tekintetében a 66/401/EGK tanácsi irányelv módosításáról szóló, 2016. december 1-jei (EU) 2016/2109 bizottsági végrehajtási irányelv
                   (2) illesztett be az irányelvbe, tekintettel arra, hogy ezeket a fajokat Norvégiában szokás szerint nem szaporítják, illetve forgalmazzák.

               (3)

               Ennek megfelelően arra az időtartamra, ameddig ezek a feltételek fennállnak, Norvégiát a szóban forgó fajok tekintetében mentesíteni kell a 66/401/EGK irányelvben előírtak alkalmazásának kötelezettsége alól.

               (4)

               Ez a mentesítés nem sértheti a 66/401/EGK irányelvvel összhangban az EGT-megállapodás más Szerződő Feleinek területén termesztett vetőmagok norvégiai forgalmazását.

               (5)

               Az e határozatban előírt intézkedések összhangban vannak az állat- és növényegészségügyi kérdésekkel foglalkozó EFTA-bizottság véleményével,

         ELFOGADTA EZT A HATÁROZATOT:
   1. cikk
   Norvégia a következő fajok tekintetében mentesítést kap az Európai Gazdasági Térségről szóló megállapodás I. melléklete III. fejezete 1. részének 2. pontjában említett, a takarmánynövény-vetőmagok forgalmazásáról szóló 66/401/EGK tanácsi irányelvben előírtak alkalmazásának kötelezettsége alól, a 14. cikk (1) bekezdésében előírtak kivételével:

               —

                  Biserrula pelecinus,

               —

                  Lathyrus cicera,

               —

                  Medicago doliata,

               —

                  Medicago italica,

               —

                  Medicago littoralis,

               —

                  Medicago murex,

               —

                  Medicago polymorpha,

               —

                  Medicago rugosa,

               —

                  Medicago scutellata,

               —

                  Medicago truncatula,

               —

                  Ornithopus compressus,

               —

                  Ornithopus sativus,

               —

                  Plantago lanceolata,

               —

                  Trifolium fragiferum,

               —

                  Trifolium glanduliferum,

               —

                  Trifolium hirtum,

               —

                  Trifolium isthmocarpum,

               —

                  Trifolium michelianum,

               —

                  Trifolium squarrosum,

               —

                  Trifolium subterraneum,

               —

                  Trifolium vesiculosum,

               —

                  Vicia benghalensis.

         2. cikk
   Ennek a határozatnak Norvégia a címzettje.
   3. cikk
   Ez a határozat angol nyelven hiteles.

      Kelt Brüsszelben, 2017. december 19-én.

            az EFTA Felügyeleti Hatóság részéről

         Sven Erik SVEDMAN

            elnök

         Helga JÓNSDÓTTIR

            testületi tag

      (1)  HL 125., 1966.7.11., 2298/66. o.

      (2)  HL L 327., 2016.12.2., 59. o.